
Ministru kabineta sēdes protokollēmums

Informatīvais ziņojums "Informatīvais ziņojums par Eiropas Savienības fondu investīciju ieviešanas statusu (ikmēneša ziņojums)"

· 1. Pieņemt zināšanai iesniegto informatīvo ziņojumu.
· 2. Atbalstīt donorvalsts pārstāvja – Norvēģijas Karalistes vēstniecības Latvijā – iniciatīvu par 150 000 euro (100 % donorvalstu finansējums) novirzīšanu no Eiropas Ekonomikas zonas/Norvēģijas grantu 2014.–2021.gada perioda Divpusējās sadarbības fonda  sabiedriskā labuma organizācijai – fondam “Ziedot.lv” – stratēģiskās iniciatīvas “Palīdzība Ukrainas bēgļiem Latvijā” īstenošanai.
· 3. Finanšu ministrijai līdz 2022. gada 1. jūlijam apkopot Eiropas Ekonomikas zonas/Norvēģijas grantu Divpusējās sadarbības fonda konsultatīvās darba grupas ietvaros priekšlikumus Divpusējās sadarbības fonda atlikuma (indikatīvi 237 382 euro uz 2022. gada 30. aprīli) novirzīšanai iniciatīvām stratēģiskajā jomā: “Mērķtiecīgs atbalsts saistībā ar Eiropas bēgļu krīzes risināšanu Latvijā, tostarp ukraiņu bēgļu vajadzību risināšanai Latvijā” ar 100 % donorvalstu finansējumu un:
· 3.1. Balstoties uz Divpusējās sadarbības fonda konsultatīvās darba grupas viedokli, tai skaitā, prioritāri Iekšlietu ministrijas vērtējumu par primāri nepieciešamo atbalstu vajadzību apmierināšanai Ukrainas bēgļiem Latvijā, Finanšu ministrijai iesniegt ar Iekšlietu ministriju saskaņotas iniciatīvas gala lēmuma pieņemšanai Divpusējās sadarbības fonda komitejā.
· 3.2. Finanšu ministrijai slēgt līgumus un veikt citas nepieciešamās darbības, lai Divpusējās sadarbības fonda komitejā atbalstītās iniciatīvas tiktu īstenotas ar mērķi nodrošināt operatīvu Divpusējās sadarbības fonda atbalsta sniegšanu mērķa grupai.

